
Reformele din Tară. 


De-un timp încoace începem să fim 
şi noi mai bine informaţi despre stările 
sociale din regatul României. Şi cu cât 
le cunoaştem mai bine, cu atât mai mult 
creşte interesul nostru pentru soarta 
fraţilor noștri liberi. Veștile rele ce ne 
vin de-acolo ne întristează şi pe noi, iar 
faptele bune şi semnele de propăşire ne 
umple sufletul cu adevărată satisfacție. 
Nimeni nu ni-o poate luă în nume de 
rău aceasta, căci vocea sângelui nu poate 
fi înăbușită. Și nu motive politice, nici 
gânduri de aventuri ne fac să petrecem 
cu atenție mișcările de pe teritorul român, 
ci dragostea dela frate la frate, pe cum 
și convingerea, că binele lor este până 
la un punct și binele nostru. 

Este îndeobște cunoscut, că România 
modernă a avut bărbaţi de stat de mâna 
întâi și patrioţi înflăcărați, cari vieaţa 
lor întreagă au pus-o în serviciul des- 
voltării statului. Au fost lupte uriaşe 
acele pe cari acești bărbaţi le-au purtat 
cu puterile străine pentru a dobândi mai 
întâi independenţa ţării, scuturându-o de 
jugul străinilor şi înlăturând pentru tot- 
deauna rușinosul amestec al statelor ce- 
lorlalte în afacerile interne. Asigurată 
odată independenţa, România a căutat 
să-şi consolideze celelalte mijloace cari 
o puneau în rând cu statele libere, 
armata, administrația, școala şi marele 
aparat legislativ, cari imprimă caracterul 
unei ţări moderne. Și în scurtă vreme 
partea exterioară ajunsese la oarecare 
desăvârșire: România ajunsese în rând 
cu statele cele mai civilizate sub ra- 
portul vieţii constituționale şi al politicei 
generale. 

Fondul acestei vieţi însă eră destul 
de şubred. Progresele externe se făcu- 
seră repede, pe când masele cele mari, 
în cari residă puterea unei ţări, nu pu- 
tură să urmeze în acelaș grad de repe- 
ziciune pe scara evoluţiei. Poporul ră- 
mase tare înapoi. Greutăţi economice, 
tradiţii, întocmiri feudale şi inferioritatea 
culturală îl ţineau locului. Şi nici încer- 
cările sporadice ale unora, nici dragostea 
platonică a altora, nu puteau să-l ur- 


nească, 


O întreagă literatură economică ce 
se publică acum este dovadă, că printre 
oamenii politici ai ţării românești au 
fost multe inimi mari și minţi luminate 
cari au voit binele ţăranilor și sau ocupat 
de soartea lor. Dela desrobirea clăca- 
şilor şi dela improprietărirea ţăranilor 
sub Cuza încoace, totdeauna s'au găsit 
guverne, sau bărbaţi de stat, cari să se 
gândească la reforme, la stabilirea unui 
modus vivendi între proprietari și ţărani. 
Dar dacă nu au reușit să facă ceva, vina 
a fost pe deoparte starea atât de com- 
plicată a cestiunei și teama de măsuri 


! radicale. Ş'apoi şi oamenii politici sunt 
expresia timpului lor și robii intereselor 
politice înguste şi ai partidelor din care 
fac parte. Ori cât de mare ar fi fost de 
pildă partidul liberal din trecut, ideile 
lui democratice nu luaseră încă desvol- 
tarea trebuitoare pentru determinarea 
unui curent puternic în favorul unor re- 
forme ţărăneşti. 

Amânarea continuă a rezolvării ace- 
stei cestiuni, capitală pentru stat, sau 
petecirea ei prin tot felul de paliative 
şi îngăduirea abuzurilor arendăşești au 
avut în urmă drept consecință fatală 
catastrofa din primăvara trecută, stri- 
gătul de protestare al ţărănimii înpo- 
triva întârzierii și neputinței conducă- 
torilor. Dovada eră dată, momentul eră 
suprem. Partidele politice au tresărit. 
Şi din clipele acele tot ce păstrează 
vre-un interes neamului se preocupă 
exclusiv de ceeace trebuie făcut. Gu- 
vern, partid, opoziţie, presă şi societate 
-— de un an încoace — numai de binele 
ţăranului se muncesc. 

Am urmărit cu rară mulțămire această 
mișcare. Buna intenţie este în jos, ca și 
în sus. Au căzut cuvinte frumoase, cu- 
vinte de aur și sau dat la iveală idei 
luminoase. Dar nu mai puțin adevărat 
este, că problema e tot atât de grea. 
Nu una, ci zeci de cestiuni trebuie ho- 
tărite, iar aceasta nu este cu putință de 
azi pe mâine, căci păcate și întrelăsări 
de decenii nu pot fi vindecate cu o sin- 
gură trăsătură de condei, sau cu un 
singur vot al Corpurilor legiuitoare. 

Guvernul liberal își face însă da- 
toria cu deplină conștiință a răspunderei 
sale. In sinul său, în mijlocul partidului 
şi în toate desbaterile urmate se simte 
pare-că un duh nou, tinăr, la nivelul 
partidelor democratice din occident. Se 
observă o adevărată patimă pentru mul- 
țimea prea nesocotită în trecut. Și ceeace 
se remarcă cu deosebire, este că în par- 
lamentul de astăzi nu tronează fraza 
simplă, emfaza cuvintelor sunătoare ca 
odinioară în epoca redeşteptării naţio- 
nale, — ci toate acţiunile și cuvântările 
pornesc dintr'un simțământ al realităţii. 
Astfel complexul de legi reformătoare 
se votează una după alta. Deocamdată 
strictul necesar și în urmă se vor com- 
plectă şi lărgi. Exploatarea ţărănimei de 
cătră arendași e înlăturată prin stabi- 
lirea unor norme echitabile de învoieli 
agricole şi astfel cade unul din grava- 
minele cele mai principale ale ţăranului. 
Lipsa de pășune, atât de mult simțită 
în vieaţa economică, este definitiv înlă- 
turată prin legea despre izlazuri. Impăr- 
țirea și cumpărarea de moșii este asi- 
gurată prin minunata instituţiune a Casei 
rurale, unde țăranul poate găsi, în con- 
diţii destul de uşoare, banii trebuitori. 
Alte legi economice tind a modifică și 
vieața ţăranului, întărindu-l sufletește şi 




















pregătindu-l pentru menirea lui în stat. 
Aşa că, privind la toate aceste legi bine- 
făcătoare, nu mai rămâne nici o îndoială 
că o mare operă sa săvârșit. 

Ne bucurăm din toată inima de aceste 
pilde de patriotism și înţelepciune poli- 
tică la fraţii noștri. Adevărat, sunt printre 
noi sentimentali, cari socot că, fără a 
aduce o ştirbire deosebită proprietăţii 
individuale, sar fi putut face și mai mult 
pentru cauza ţăranului. Dar în general 
convingerea noastră este, că așa cum 
s'au tăcut, reformele înseamnă o epocă 
în vieaţa politică a României şi o ade- 
vărată premenire a spiritului public. 





Noua pășire a deputatului Al. Vaida. 
A trecut o jumătate de an şi mai bine de când în 
urma scandalelor urite aranjate de patrioți gureşi 
ai vorbelor mari, wa mai răsunat cuvântul depu- 
iatului Alexandru Vaida în camera ungară. S'a 
iscat o mică literatură în jurul „cazului Vaida“ 
care e un punct foarte interesant în istoria luptelor 
noastre parlamentare mai recente şi un nimerit prilej 
de a putea pătrunde în psihologia luptătorilor no- 
stri. Ce a făcut anume d-l Vaida? In focul dis- 
cuțiilor cari se desfăşurau cu înverşunare s'a servit 
o clipă de acele mijloace de repulziune violentă cari 
au fost totdeauna o notă distinctivă a parlamenta- 
rizmului maghiar. A fost de credința, că în acele 
zile de luptă e dator să opue loviturilor ce se în- 
dreptau împotriva noastră aceeaşi îndărătnicie, aceeaşi 
îndrăzneală care pornea din tabăra contrară. Şi 
desigur nu a fost greşită această judecată. E doar ` 
evident că în orice luptă sunt anume momente, când 
numai împrumutând însuşirile adversarului poli 
să-ți asiguri o biruinţă. In parlamentul maghiar 
campaniile cari se dau împotriva noastră se carac- 
terizează prin atitudini de o extremă violenţă. Sunt 
anume ocazii când ai noştri sunt datori să se apere 
cu aceleaş arme, dacă nu vor să-și primejduiască, 
prestigiul şi demnitatea. In acel vârtej de patimi 
uneori diplomaţia, alteori îndrăzneala răspicată poate 
salvă cauza noastră. lată de ce e firesc ca orice 
reprezentant al nostru în parlament să ţie seamă 
de aceste îndatoriri. In această chestiune croații 
sunt un model de luptători şi tocmai acestei împre- 
jurări se datoreşte şi succesul lor. Tocmai din 
aceste motive, noi detestăm toate criticele cari se 
aduceau nu de mult atitudinii d-lui Vaida, căruia 
i-se imputà lipsa de „blândeţe“, „tact“ şi alte în- 
suşiri de acest fel. Socotim că alături de aceste 
virtuți se mai cer şi alte atribuţii luptătorilor unui 
neam. In lupta noastră parlamentară pot să vie 
încă multe prilejuri cari vor pretinde atitudini de 
bărbăţie și îndrăzneală, furtuni în cari numai su- 
filetele tari vor fi capabile de rezistenţă. Ne bucură 
deci întoarcerea d.lui Vaida în parlament, care nu 
mai putea fi amânată fără a nu trezi murmure de 
nemulțămire. Dorim ca şi pe viitor să păstreze ` 
acele însuşiri prin cari s'a distins în frumoasa sa 
activitate din camera ungară. Tofi cari îl cunoa- 
ştem suntem pe deplin lămuriţi că evenimentele pe- 
trecute l-au lăsat neatins şi nu l-au descurajat, nică 
nu l-au „cumințit“ .. 

Ar mai fi să spunem cetitorilor noştri, că din 
prilejul discursului d-lui Vaida iluştri politiciană 
maghiari din camera ungară au aranjat o demon- 

strație părăsind cu toții sala. E de prisos să mai 
amintim că acest cortegiu de operetă a fost însoțit 
de înjurături şi trivialităţi cari de mult şi-au pierdut 
darul de a mai surprinde. Au rămas numai de- 
putații noştri şi Oroaţii. Nu e nici o supărare. 
Dimpotrivă recomandăm această reţetă şi pentru 
viitor. Cuvintele de protestare ale d-lui Vaida să 
răsune cât: mai des dela tribuna parlamentară, 
chiar neascultatle de elementele potrivnice. Le as- 
cultăm noi, le ascultă toți oamenii nemulțămiți din 
această:țară, gisele pătrund chiar şi mai departe... 


AS 

O vină grea. În politica noastră s'au 
făcut și se fac multe greșeli. Nici una nu ni 
se pare însă mai condamnabilă ea cea pri- 
vitoare la mişcarea masselor. 

Se ştie că două sunt căile pe cari 
se pot obține succese politice. Una este 
cea oficială: acțiunile în cadrul organi- 
zației municipale şi în parlament; Iar a 
doua este mișcarea extra-parlamentară, 
manifestarea voinţei poporului prin adu- 
nări naționale şi prin protestări colective. 

Nici în adunările municipiilor şi nici 
în parlament nu sau putut obţine până 
astăzi cova, deoarece de-apururi ne-am 
isbit de majorităţi, covârșitoare forţelor 
noastre. Şi astfel fiind, toată activitatea 
noastră în acele corporațiuni legislative 
a rămas pur platonică, 

Ce urmează de aici? 

Urmează ca pe viitor să ne adresăm 
“mulțimei. Să urnim poporul şi prin în- 
truniri populare să dăm expresie simţe- 
mintelor şi jăluirilor noastre. Legea nu 
oprește acest fel de mișcare, când ea se 
petrece în liniște și cu gândul hotărît 
de a sprigini interesele țării. Poporul e 
suveran, el însuş alcătuieşte statul și el 
e în dreptul lui să-și spună cuvântul. 

Acestfel de politică extra- parla- 
mentară, în care se afirmă voința mul- 
țimei, este în măsură de-a atrage asu- 
pră-și luarea aminte a guvernelor și a 
Domnitorului și duce une-ori mai repede 
la ţintă decât cea mai abilă campanie 
în dietă. Și totuș, cu părere de rău ve- 
“dem, că noi nu mai practicăm deloc 
această politică. Au fost fel și fel de 
momente, cari ni-ar fi dat dreptul să 
încercăm a ne adună și a protestă, dar 

nimeni n'a luat iniţiativa. Cad loviturile 
asupra noastră, ne împotrivim puţin în 
presă; anunţăm şi o interpelare în par- 
lament, dar le înghițim toate și puterea 
obiceiului ne face să le suportăm cu 
timpul. Nu exploatăm însă cu pricepere 
nimic, nu ne împotrivim în mod simțitor 
și nu ne agităm îndeajuns, ca să inti- 
midăm pe adversar. 

lată de pildă întâmplarea cu școa- 
lele din cercul Făgărașului. Sa adus o 
hotărîre criminală pentru cultura româ. 
nească. Şi presa a înregistrat această 
hotărire ca orice alt fapt divers. Nimeni 
nu s'a sinchisit încolo, par'că nu ar mai 
există nici o înţelegere pentru impor- 


tanţa unor atât de grave atingeri aduse | 
| vremea, când vieaţa politică a acestei ţări va 


cauzei noastre naţionale. Acum eră cazul 
de o întrunire poporală, ce trebuiau so 
convoace fruntașii Făgărășeni. Şi cazuri 
de-aceste, decâte-ori se repetă, trebue 
subliniate cu sgomotele de protestare 
meritate. 

Sau — ceeace nu ne vine a crede — 
să trecem noi prin o astfel de toropeală 
sufletească în cele politice, încât nici 
lovituri de aceste, aşazicând lovituri de 
săcure, să nu ne miște? 


Situaţia politică. 

Zi de zi vieaţa politică devine tot mai sbu- 
ciumată. Frământările sunt din ce în ce mai 
complicate şi par a ne prevesti apropierea unei 
catastrofe. Situaţia actualului "guvern întemeiat 
pe elemente cari nu reprezintă o forţă morală, 
— începe să se clatine. Tendinţa de căpătuială 
care a înfrățit un moment o seamă de oameni, 
nu poate inlocui o bază principiară necesară 
ori-cărei grupări menite a guvernà. Făgăduinţele 
neîmplinite încep să se răzbune. Se ridică ne. 
mulţumiri chiar în sânul acelora cari până deunăzi 
erau cei mai aprigi sprijinitori ai actualului gu- 
vern. Se ivesc tot mai dese şi murmurele cari 
până bine de curând erau strivite de chiotul larg 
al unui triumf ce n'a împlinit nici una din le- 
zincele cari i-au smuls biruinţa, Chiar şi lumea 
ungurească — acei patrioţi cu nădejdi indrăsneţe 
cari așteptau schimbări radicale în tradiţiile po- 
litice faţă de Austria şi credeau în izbânda mult 
trimbiţatelor „postulate naţionale“ — e desamă- 





gită şi începe a se convinge că toate campa- 
niile politice dela noi nu se dau pe tema unor 
chestiuni de ordin principiar ci din motive cu 
totul străine de imboldul altruist de-a noroci 
massele. Tot mai mult se lămureşte adevărul că 
baza acelui şovinism îndărătnie care tulbură su- 
fletele, nu e învederarea tradiţionalei întransigenţe 
a spiritului maghiar, ci tendinţa vulgară de-a îm- 
păiengeni ochii mulţimii cu cea mai aprinsă ură 
de rassă, de-a o preocupă de sbuciumări interne, 
cari să nu-i deă răgaz de-a pătrunde după cu- 
lisele neschine unde se învârtese afacerile celei 
mai puţin scrupuloase negustorii. Cât ne priveşte 
pe noi, neamurile nemaghiare din această tară, 
aceste apariţii cari par a prevesti unele simptome 
de trezvie a mulţimii — nu pot decât să ne bu- 
cure, căci simţim tot mai mult apropiindu-se 


trebui să fie diriguită după norme de ocârmuire 


mai echitabile. 
% 


Să - începem schiţarea evenimentelor mai 
recente cu chestiunea votului universal. Multele 
solicitări cari pretindeau guvernului o lămurire 
în această chestiune programatică, au smuls câteva 
declaraţii destul de importante din partea unor 
factori ai politicei actuale. După audiența dela 
curte din zilele trecute a contelui Andrássy, s'a 
lansat prin unele ziare bine informate din Viena 
schița acestui proiect de lege. Ştirile alarmante 
de-acum o lună s'au confirmat. Proiectul de lege 
va formulă votul universal pe baza principiului 
pluralatăţii cu restricţiunile cunoscute; nu va fi 
nici secret şi va tinde prin diferite dispoziţii să 
asigure o preponderanţă covârşitoare atât ele- 
mentului maghiar, cât şi spiritului de castă care 
astăzi e întronat la conducerea vieţii politice. 
Cu toate aceste, guvernul dându-și seamă de 
inevitabilele încurcături ce va provocă, amână 
prezentarea proiectului înaintea camerei. După 
declaraţiile ministrului-preşedinte abiă la ince- 
putul anului viitor se aşteaptă terminarea des- 
baterilor, pe urma cărora proiectul va deveni 
lege. Pentru lucrările technice ce va reclamă 
noua lege, d-l Wekerle incă socoteşte un timp 
de cel puţin 10 luni, astfel că alegerile pe baza 
acestui curios „vot universal“ guvernul actual le 
proiectează abiă în primăvara, sau chiar toamna 
anului 1910. E foarte evidentă tendința guver- 
nanţilor noştri. Guvernul poreclit „de transiţiei, 
care făgăduiă rezolvirea imediată a acestei che- 

Inţeleptul hoge Nastradin. 


Nu e mult de când a murit, într'o mahalà 
înfundată a Stambulului, înțeleptul hoge Nastradin. 

Nu Nastradin, cel despre care pomeneşte 
povestea, ci un altul, ceva mai prost decât el, 
dar căruia tot „înțeleptul Nastradin“ îi ziceau 
oamenii din sat. 

Cine era, al cui eră, de unde venià el, nu 
ştiă nimeni, fiindcă Nastradin nu fusese niciodată 
prin mahalaua aceea. L'au găsit mort într'o di- 
mineaţă, pe niște gunoaie din drum, iar alături 
de el, un măgar slab, zdrenţăros, rodeă cu tristeță 
iarba crescută printre pietri. 


Trei poștii departe de mahalaua creștinească 
a Stambulului, e un sat turcesc. Nu mai ştiu cum 
ti zice. De-acolo eră Nastradin. Geamia în care 
se ruga de cincizeci de ani aproape, eră de trei-ori 
mai bătrână cael. Erà o geamie săracă, cu păreţii 
crepaţi şi cu acoperişul de olane, inălbite de soare. 

Casele de oameni săraci ale satului, cât eră 
geamia de mică, păreau niște mușuroaie pe 
lângă ea. 

Iar la ceasurile inserării, când hogea își 
chinuiă glasul subţire, din vârful turnului, oamenii 
vineţi şi supţi de sărăcie, ieşeau ca din pământ 





şi se duceau să se roage cu sfinţenie subt zi- 
durile crepate şi negre ale geamiei. 

Şi acolo, în satul uitat de Dumnezeu, și-a 
trăit el cele trei sferturi de veac, postind şi ru- 
gându-se lui Mohamed, uitându-se cu nepăsare la 
turnurile lucioase ale Stambulului, ce se străvedeă 
departe, în dimineţile senine, — cu nepăsare ui- 
tându-se și la dunga albăstrie din mare, pe faţa 
căreia lunecau adese-ori un fel de pasări uriaşe, 
cu picioarele vârite în apă şi cu aripile albe, 
deschise în bătaia vîntului... 


Dar iată că intro zi, un soldat călare se 
opri în fata geamiei. 

—- Seleum-alechim ! 

— Seleam-alechim, pe cine cauţi?... 

— Pe Nastradin, pe înțeleptul hoge Na- 
stradin, 

— Eu sunt — se auzi subţire din fundul 
curţii şi un moșneag înalt, cu gâtul lung şi roşu, 
ca al unui vultur pleşuv, mai întrebă odată, de 
subt nasul lung și cocoșat: 

— Eu sunt... Da de ce mă cauţi? 

... Sau pomenit amândoi călări şi iată-i 
pe drum spre Stambul, unde hogea cel mare 
vreă să vadă pe înțeleptul Nastradin şi să-l dă- 
ruiască, fiindcă cinzeci de ani în şir se rugase şi 
postise. 

Pe drumul alb, pietros, calul soldatului şi 
măgarul hogei, scapără scântei; călăreţii tac. 





Nastradin simte ce nu mai simţise de mult: 
inima îi bate ca niciodată. Simte în piept un po- 
rumbel înghiţit de viu, care vreă să iasă din el, 
urcându-se spre gât şi bătând din aripi. 

Oraşul nemărginit, desfăcându-se larg zi- 
durile, vuind de departe, îl umple de mirare. 

Geamii înalte, cu turnuri strălucitoare, palate 
falnice, grădini ciudate, călăreţi voinici îi tree pe 
dinaintea ochilor. 

lar el, e cel mai sărac în mijlocul atâtor 
bogății. 


Când a eşit dela hogea cel mare, eră ză- 
păcit, capul îi vâjăia. Nici n'aveă vreme să se 
gândească la fericirea lui. De unde veniă? Prin 
ce palate fermecate trecuse? Ce erau luminile 
acelea colorate, aurăriile acelea neinchipuite ? 

Visase? Sau vrun vrăjitor din Halimă îl 
răpise din lume, purtându-l în palatele lui Ha- 
runal-Rasid ? 

Ce frumos eră bătrânul acela cu barba mare, 
albă, cu obrajii roşii şi cu fesul scump, îngroșat 
de turbanele de mătasă! 

Gândurile i-se amestecau în cap lui Na- 
stradin. 

Aveă bani mulţi, cum n'avuse niciodată, 

Dormi la un han din drum; un han curat 
primitor, măcar că eră al unui creştin. 


Dimineaţa, se sperie. Unde eră? Atâtea mii 
şi mii de nopţi le dormise acasă la el, pe aceleaşi 

stiuni, formulată ca un angajament chiar şi în 
program, se desparte cu greu de ocrotirea caldă 
a bugetului. Cunoaştem doar’ atât de bine logica 
axiomei „habet tempus“ aplicată la împrejură- 
rile noastre politice. 

* 

Cea mai complicată din incurcăturile actuale 
ale guvernului, e situatia provocată în Croaţia 
de noile alegeri. Nici când n'a ieşit la iveală cu 
atâta putere de convingere miopia politică, lipsa 
de tact şi naivitatea acestui guvern ca tocmai 
acum, din prilejul acestor alegeri. Increderea ri- 
dicolă cu care s'a pornit din partea cercurilor 
oficiale campania electorală a suferit o înfrân- 
gere ruşinoasă. Și nici nu se putea altfel. Sfi- 
darea tuturor sentimentelor de echitate, nesoco- 
tirea celor mai elementare atribuţii de drept ale 
unui popor trebuiau să se răzbune. Mișcările po- 
litice cari țintese apărarea dreptului de vieaţă 
trebuie să ajungă la biruinţă, căci se spriginesc 
pe puterea de expansiune a conștiinței unui neam. 
Şi această forţă nici odată nu se poate sugrumă 
nici de șurubăria aparatului administrativ, nici 
nu poate fi strivită de plutoanele jandarmilor. 
Alegerile din Croaţia pot fi cel mai splendid ar- 
gument pentru domnii dela putere. Croaţii cinstiti, 
elementele de luptă întransigentă, s'au întors bi- 
ruitori în palatul de pe malul Dunării. Şi-au 
reocupat locul în băncile camerei și cuvântul lor 
îndrăzneţ începe să răsune din nou cu aceiași 
putere răspicată care dă de gândit tuturor răz- 
boinicilor, cari încasează diurne şi urlă pentru 
binele ţării. In noua situaţie deputaţii croaţi sunt 
un factor hotăritor. La proiectul de revizuire, 
atitudinea lor e decisivă. E foarte probabil că 
guvernul va suportă cu amărăciune toate gestu- 
rile umilitoare ale lui Supilo care e huiduit astăzi 
— şi va încheiă un pact cu Croaţii, asigurându-le 
privilegii în schimbul unei abţineri dela obstrucţie 
din prilejul desbaterilor actuale. Nenorocitul baron, 
banul Paul Rauch va fi nevoit să se cufunde din 
nou în obscuritate, ducând cu sine cunoscutele 
răsplătiri ce se dau tuturor pretorianilor din zi- 
lele noastre. 

+% 

Desbaterile din parlament îşi urmează cursul 
lor destul de liniştit. Deocamdată războirea cam 
artificială a disidenților kossuthişti tulbură apele. 
Intreagă lupta nu e pornită dintr'un îndemn moral, 
ci mai mult din vanitatea dornică de afirmări 
sgomotoase a unor elemente naive, alimentată 

de pofta de căpătuială a unora şi susţinută şi 
de câtiva dintre naufragiaţii de seama fostului 
ministru de justiţie Pol6nyi. Noi, cari avem o expe- 
riență atât de dureroasă, suntem în curat cu libe- 
ralismul lui Bánffy şi cu cinstea lui Polónyi. 
Știm că nu de dragul acestor principii ale echi- 
tăţii jignite se îndărătniceşte fostul satrap Bânfiyi 
sau rabulistul poticnit Polónyi. Tocmai din aceste 
motive, nu avem cuvinte să credem in sinceri- 
tatea acestor impotriviri cari se vor desarmă la 
cel dintâi semn al guvernului. Această impre- 
jurare ne îndeamnă să cerem deputaţilor noştri 
desfășurarea tuturor energii lor, impotriva pro- 
iectului de revizuire care e menit să lovească 
îndeosebi drepturile noastre. 
* 

Să înregistrăm şi o chestiune de picanterie 
politică a săptămânii trecute. Contele Tisza, şi-a 
întrerupt pe neaşteptate exilul din vilegiatura de 
doi ani în munţii Bihariei şi s'a înfățișat zilele 
trecute la audienţă în burgul vienez. Ziarele 
vieneze şi chiar cele din capitala noastră comen- 
tează cu mult interes această păşire a fostului 
ministru-preşedinte. Se svoneşte o apropiere a lui 
Andrássy de contele Tisza, având ţinta de-a formă 
o nouă grupare a elementelor răzlețe din vechea | 
tabără liberală. Această grupare e necesitată de 
frământările interne din coaliţie şi de tulburările 
tot mai primejdioase din sinul partidului Kossuthist. 
Cu toate desminţirile categorice date din amândouă 
părţile ştirea se menţine şi nu e imposibilă o re- 
înviere a straşnicului dictator. 

e 


Un caz interesant din zilele trecute a lămurit 
binișor psihologia politicianului maghiar. E vorba 
de Barabás președintele delegaţiunei maghiare. 
Acest individ e tipul politicianului actual-maghiar, 
Om lipsit de-o cultură superioară, ne trecut cu 
mintea peste graniţele acestei ţări, înarmat numai 
cu frazeologia ieftină a tribunilor ambulanți, acest 
zurbagiu a putut face o carieră politică la noi. 
Cu lărmuirea lui rustică, cu atitudinile de înver- 
şunare neiîmpăcată împotriva „nemților“, cu in- 
jurături împotriva noastră şi alte arme din cu- 
noscutul arsenal vulgar al tagmei, el se potriveă 
perfect cu spiritul dominant al retoricei Kossuthiste. 
Ajuns partidul la putere, împlacabilul advocat din 
Arad s'a ridicat de-odată la conducere. Azi are 
un rol de diriguitor şi e, cum se ştie, preşedintele 
delegaţiunii. Ce s'a întâmplat însă? A fost în 
Viena, a petrecut o lună de zile în acest centru 


de civilizaţie, a stat de două-ori alături la masă 
cu bătrânul Monarh și straşnicul tigru şi-a pierdut 
ghiarele. A rămas înfiorat de strălucirea bogată, 
de fermentarea febrilă a culturii germane, des- 
concentrat de eticheta spaniolă a curţii vieneze, 
măgulit de câteva semne de atenţie şi s'a întors 
acasă supus, mlădios și cuminţit. Intro clipă de 
trezvie s'a apropiat de tovarășii rămaşi pe cu- 
loarele parlamentului din Pesta şi cu aierul de 
om păţit le-a făcut destăinuiri jalnice: „Cum 
vreţi să luptăm noi cu Austria? Austria:e o forţă 
culturală și economică. Noi ne perdem în ficțiuni 
juridice cu programe dela 48 şi 67. Avem lipsă 
de-o politică economică, chiar de-am sacrificà 
aceste principii istorice“... Cam aşa a vorbit 
acest om, după o lună de zile în Viena. Cuvintele 
lui nu sunt lipsite de-un tond de'adevăr. Ne 


“putem închipui cu cât mai cuminte ar puteă să 


vorbească, dacă ar fi stat un an sau doi ani în 
bătrâna cetate a urgisiţilor „nemți“. Ar fi învăţat, 
că în vieaţa politică a popoarelor nici frazeologia, ` 
nici înjurătura, nici alte atribuţii ale actualei ma- 
jorităţi parlamentare nu sunt menite a creà o 
forţă de rezistenţă, ci că toate neamurile trăiese 
numai prin cultura lor. Până va dăinui însă şcoala 
actualilor politiciani cu retorismul ei ieftin şi cu 
gesturile acelei războinicii, ridicole, nu-i nici. o 
primejdie. 
+ 

Să revenim la nevoile noastre. Săptămâna 
trecută a ‘anunțat ziarul „„Zribuna“ că lucrările 
de „organizare“ s'au terminat... Ne-am bucurat 
şi noi în rând cu toţii, că în sfârşit după o muncă 
asiduă s'au înjghebat aceie schiţe, planuri şi proiecte 
asupra cărora s'a vorbit mult în presa, noastră. 
Cu toate însă că „Tribuna“ anunţă că s'au trimis 
în toate părţile, noi nu le-am primit. Negreşit, că 
nu e un prilej de bucurie pentru noi această îm- 
prejurare. Dacă ar fi numai o lipsă de condes- 
cendenţă am închide bucuros ochii, dar e vorba 
de-o chestiune de interes public ce trebue discutată 
şi lămurită de' toate organele! presei noastre. Şi 
în adevăr nu e nici o plăcere, ca această presă 
să fie cu totul desorientată într'o afacere pentru 
care se reclamă !din 'partea biroului central al 
clubului „articole însufleţitoare* .. . 


Ei bine, cum să „însufleţim*, ce să spunem, 
când iubitul nostru oracol tace?.., 








saltele de paie, în odăița căptușită cu pământ, 
încât tot nu credea că se deşteptase, când văză 
sus un tavan curat, de scânduri şi când auzi, ca 
niciodată, pași de om, tropăind deasupra lui. 

Razele soarelui de vară pătrundeau pe fe- 
reastra de sticlă şi umpleau odaia cu o lumină 
mare, caldă. 

Inviorat, pipăindu-şi cele 50 de lire ce i-le 
dase hogea cel mare, Nastradin eși din odaie, în 
prăvălia grecului. 

Mirosuri aţâţătoare de carne friptă, îl ade- 
meneau. 

Cerù și el din mâncarea aceia şi o găsi mi- 
nunată, Niciodată nu mâncase carne. Și încă de 
porc! De cincizeci şi atâţia de ani, el uitase că 
drepţilor întru Alah nu le este iertată mâncarea 
porcului. 

Când să plece: 

— Effendi, aş luă cu mine ceva carne de 
asta... | 

— Cum de nu, cum de nul se grăbi grecul — 
şi îi întări o pulpă rumenă. 

Hogea mai zise odată „salamalic“ şi plecă. 

Dar pe drum, își aduse aminte că mâncarea 
aceia a grecului era caldă şi nu aşa de roșie. 

Se intoarce. i 

— Effendi, cum s'o mănânc eu asta? 

— Păi... uite-aşa — și grecul îl învăţă cum 
să gătească pulpa. 

Nastradin nu prea înţelegea, 





Atunci, grecul îj scrise pe o hârtie cum 
trebuie fiartă carnea. 

Mulţumit, hogea îşi luă ziua bună, îndoi 
hârtia şi o vâri între fesurile din cap. 

... Fiindcă trebuie să ştiţi: hogii, când își 
cumpără fes nou, îl pun de-asupra celui vechi, | 
la bătrâneţe, capul lor e un turn de fesuri... | 


Iată-l pe drum. 

Soarele dogoreă cu putere; cerul senin 
până în dunga albastră din zare, eră gol de 
orice sburătoare. | 


Numai întrun colţ înalt departe, se învârtea 
o bobiţă neagră. 

Cu sufletul plin de fericire, Nastradin grăbeă 
spre casă, 


Asvârlise pulpa de pore pe spinarea mă- 
garului şi el mergea alături, gândindu-se la 
câmpul ce-l va cumpără chiar mâine, la dula- 
maua nouă, ce o s'o poruncească croitorului 
schiop dela marginea satului, la friptura minu- 
naiă ce eră s'o mânânce cum o ajunge acasă, 

Şi cum se uită el în sus, văzu bobul negru 
deslipindu-se de tavanul înalt al cerului şi apro- 
piindu-se în cercuri largi, de pământ. 

— Un vultur flămând — se gândi hogea. 


„Se vede că mi-a mirosit pulpa de carne“! 





Şi tot uitându-se la vultur, se gândi că pe | 
vremea lui, Nastradin eră mare păcăliciu, 


De ce nu şi-ar bate joc și acum de pa- 
sărea din văzdnh? 

Se depărtă de măgar și îşi incetini mersul. 

Vulturul se apropiase bine; ca un fulger, 
se repezi la carne, o înhăţă şi se depărtă pier- 
zându-se în zare. 

Inţeleptul Nastradin hogea se tăvăleă de 
râs. Scoate hârtia dintre fesuri, o fâlfăi în de- 
gete şi strigă vulturului: f 

— Ehei, prostule, ai luat tu carnea, da, 
hârtia a rămas la mine... Na! Cum o s'o mai 
mănânci? 

Şi îi arătă cotul. 


Cåteva zile după aceia, a fost găsit mort, 
pe nişte gunoaie dintr'o uliţă înfundată a Stam- 
bulului, înțeleptul hoge Nastradin. 

Măgarul slab, sdrențăros rodeà cu tristeță 
iarba crescută printre pietre. 

Ce-o fi căutat iarăşi Nastradin în Stambul, 
nu ştiă nimeni. 

O fi vrut să mai cumpere carne? Cine ştie... 

De ce-o fi murit el, iar nu ştiă nimeni. 
Poate pedeapsa profetului, că s'a spurcat cu 
mâncare creştinească,,. cine ştie... 


Daniel Vodena. 

SCOALA. 
9 
Școalele grănițărești. 

Pentru cei-ce să iîndeletnicese cu evocarea 
trecutului, ar fi o chestiune interesantă a scor- 
moni şi a prezentă celor de azi, fazele dureroase 
prin cari au trecut școalele grăniţăreşti pânăcând 
au ajuns în metamorfoza de acum: desbrăcate 
cu totul de atribuţiile caracterului naţional, cum 
le-au. înfiinţat odinioară vitejii grăniţeri. Ni-s'ar 
da apoi şi nouă o doyadă grozav de jalnică de- 
spre felul cum se răsplăteşte la noi: iubirea de 
patrie şi virtutea militară. 

Regimentele grăniţăreşti, în ciasul desfiin- 
țării lor, au dat cea mai frumoasă probă de în- 
telepciune: întreg avutul lor l-au prefăcut într'un 
fond pentru înfiinţarea și susţinerea de şeoale po- 
porale. 

In momentul, când au depus armele cu cari 
au apărat veacuri loviturile duşmane ţării, au in- 
ceput cea mai ideală luptă: lupta pentru lumi- 
narea minţii şi nobilitarea sufletelor. In fruntea 
acestei cruciate moderne au pus tot pe vechiul 
lor comandant, generalul baron Ursu de Margine, 





care pe câmpurile de răsboiu i-a condus din iz-. 


bândă în izbândă. 

Valoarea personală a baronului Ursu și tre- 
cerea de care se bucură la curtea din Viena au 
fost un scut pentru şcoalele grăniţărești şi după 
aducerea legii școlare, art. XXXVIII din 1868, 
în cadrul căreia astfel de școale nu aveau loc. 
Au fost insă bărbaţi de poziţie înaltă, cari au în- 
trezărit furtuna, ce eră să vină şi au stăruit mult 
pe lângă baronul Ursu, ca să pună școalele gră- 
niţăreşti sub adăpostul ambelor biserici române 
dându-le caracter confesional. A intervenit chiar şi 
marele arhiereu Andrei bar. de Şaguna, Magni. Sa 
Ioan cav. de Puşcariu de nenumărate-ori, iar actualul 
nostru arhiepiscop şi mitropolit, I. P. S. Sa Joan 
Meţianu, pe atunci protopresbiter în Zârnesti im- 
preună cu protopresbiterul Joan Raţiu din Haţeg, 
s'au dus în deputatie la bar. Ursu şi în numele 
comunelor de ei administrate, l-au rugat să pună 
școalele sub aripile ocrotitoare ale bisericii. In- 
zadar! Baronul Ursu eră mândru de atributul 
„grăniţeri pe care voiă să-l perpetue şi în ope- 
rele sale. Această frumoasă şi mândră îndărăt- 
nicie ne arată, că pe cât de excelent militar a 
fost Ursu, pe atât de puţin a prevăzut rostul eve- 
nimentelor din viitorul apropiat. 

Datorinţa istoriografului va îi să arate pe 
bază de documente şi în mod cronologie toate 
rugările, protestele şi memorandele, cari s'au scris 
şi înaintat pentru a salvă şcoalele grăniţăreşti, 
această scumpă moștenire a generalului iubit, 
care a revărsat atâta glorie asupra tronului îm- 
părătesc. Dar vremile s'au schimbat, uşile s'au 
încuiat și rugăminţile grăniţerilor odinioară nu- 
miţi „credincioși“, a fost glasul, celuice strigă în 
pustie. Destul că, în Septemvrie 1895 ministrul 
de culte încunoștiințează comitetul central, că 
Maiestatea Sa, n'a încuviinţat cererea grăniţerilor, 
iar În consecinţă şcoalele grăniţărești le declară 
şcoale comunale având a se conformă întru toate 
dispoziţiilor din legile referitoare la şcoalele co- 
munale atât in ce privește planul de învățământ, 
cât şi instituirea și disciplinarea învăţătorilor 
precum și în celelalte chestiuni administrative. 
Vorbă scurtă: comitetul central a fost lipsit de 
orice jurisdicțiune asupra şcoalelor pe cari el le 
susține din averea fostelor regimente grăniţăreşti. 
De limba de propunere însă nu s'a atins. Acest 
moment trebue remarcat pentru dovedirea celor 
ulterioare. 

Prin art. de lege XVIII din 1879 limba ma- 
ghiară a fost decretată, ca obiect obligator pentru 
toate şcoalele poporale, iar prin ordinaţiuni mi- 
nisteriale ulterioare învăţarea limbii maghiare s'a 
cerut în măsură tot mai mare pânăcând ministri 
de jalnică memorie Berzeviczy şi Lukács au ajuns 
la postulatul utopic, ca un elev după terminarea 

celor şase cursuri obligate, să fie în stare „a-şi 
exprimă gândirile și simţămintele în |. maghiară 
fluent, atât cu graiul cât şi în scris“. Pe aceștia 
i-a supralicitat apoi actualul ministru cerând acelaș 
lucru după patru ani de şcoală. Natural, că sus- 
ținătorii de școale ca să evite urmările, au în- 
drumat învățătorii a stărui mai cu dinadins la in- 
strucţiunea limbei maghiare, iar în conglăsuire 
cu cerințele metodului direct s'a dispus, ca în 
oarele de maghiară şi în cursul exerciţiilor intui- 
tive învățătorii să se folosească la propunere de 
limba maghiară. A 

Din faptul acesta însă nimenea n'a ajuns 
la concluzia ridicolă, că o şcoală poate avea două 
limbi de propunere: pe lângă limba română şi cea 
maghiară. Logica aceasta a fost rezervată vâr- 
colacului inspector reg. de şcoale din comitatul 
Făgăraşului. 

Noua lege școlară (art. XXVII din 1907) e 
un model clasic de elasticitate a interpretării. 
Are foarte multe uşiţe cu intrări şi ieşiri secrete, 
aşà încât poate servi de model acelor legislatori, 
cari nu știu ce vreau, sau nu vor să spună ceeace 
vreau. Această lege în -ul 18 dă susținătorilor 
de școale dreptul exclusiv, ca în şcoalele lor în- 
şişi să fixeze limba de propunere. lar mai la vale 
zice: In acele şcoale însă în cari înainte de în- 
trarea acestei legi în vigoare, limba maghiară a 
fost singura limbă de propunere, acolo nu se poate 
face altă schimbare. Adecă susținătorul școalei, 
chiar şi dacă ar vrea, nu poate să decreteze altă 
limbă de propunere în locul celei maghiare, care 
în mod exclusiv s'a folosit până la aducerea legii. 

Indrumarea legii privește școalele confesio- 
nale şi comunale. 

Însuş ministrul de culte şi instrucţiune pu- 
blică în $-ul 40 din instrucţia dată întru execu- 
tarea art. de lege XXVII din 1907 interpretează 
în sensul vederilor noastre -ul 18 din lege. Nici 
că se putea alteum. 

Cu toate aceste comisia administrativă din 
comitatul Făgărașului, — cel mai curat comitat 
românesc, — la propunerea Inspectorului regesc 
şi cu provocare la §-ul 18 din lege, a decretat 
şcoalele mai nainte grănițărești, din 11 comune 
curat româneşti de școale cu limbă de propu- 
nere exclusiv maghiară pe motivul, că în aceste 
şcoale înainte de intrarea legei în vigoare pe lângă 
limba română s'a propus și în limba maghiară, 
Cu logica aceasta toate școalele confesionale din 
patrie se pot decretă de şcoale cu limbă de pro- 
punere maghiară, pentrucă în toate se face in- 
strucţia — şi încă în măsură mare — şi în limba 
maghiară. 

Comisia administrativă, a cărei chemare e 
să respecteze legea singură a violat şi făcut ilu- 
zoric dreptul cel mai cardinal al susținătorilor 
de şcoale de a-şi fixă înşişi limba de propunere 
în şcoalele susţinute din sudoarea lor. Ne prinde 
numai mirarea, cum de în comisiunea admini- 
strativă nu s'a găsit un singur om, care să de- 


schidă cartea legii şi să iîmpedece o astfel de 


violenţă. 

Pe lângă desconsiderarea dispoziţiilor pozi- 
tive din lege, deciziunea din chestie mai are un 
cusur. Nu cunoaștem anume vre-o dispoziţie le- 
gală, care să împuternicească comisia administra- 
tivă, ca în chestii școlare şi ca for de prima 
instanţă, să aducă deciziuni cu putere de 'drept, 
adecă neapelabile. In cazuri analoge la sfârşit se 
indică forul superior, unde părţile interesate pot 
să-şi caute remedii de drept. Nu li s'a dat deci 
susținătorilor de şcoale nici dreptul de a se plânge 
la forurile mai înalte, ci în schimb sa dat po- 
runcă organelor administrative din comitat, ca 
să execute deciziunea adusă. Deci și din punct 
de vedere formal, deciziunea comisiunei admi- 
nistrative din comitatul Făgăraşului, trebue anulată. 

Pe aceste motive, cele unsprezece comune 
năpustite să apeleze la ministrul de culte şi să 
pretindă a li se respectă dreptul asigurat prin 

lege. O nouă desamăgire, ne va întări şi mai 
mult în credinţa noastră, că în această ţară le- 
gile nu sunt de o potrivă scut pentru toţi lo- 
cuitorii ei. Ulysse. 


ECONOMIE. 


Societăţile pe acțiuni în România. 


Vieata economică societară, în ultimii 10 
ani a luat un avânt foarte mare şi la fraţii noştri 
din regatul Român, semn că pulsaţia economică 
şi dorul unei organizări de muncă şi capita! stă- 
pâneşte tot mai mult preocupările pentru o reală 
înaintare a României. 

Din datele publicate de Cassa centrală a 
băncilor populare ştim că Ja 31 Decemvrie 1906 
în întreagă România au fost în total 2021 bănci 
populare cu 239,002 membrii şi cu capitale sub- 
scrise în sumă de 20,035,054 lei, din care au fost 
plătiţi 18.509,519 lei. 

Ca o prețioasă întregire a acestor date, ui-s'a 
dat lucrarea de mare importanţă „statistica: so- 
cietăţilor pe acţiuni“ din România, scoasă de 
bine apreciatul economist şi statistician d-l Chr. 
D. Staicoviei. 

Ca să avem şi noi o icoană mai completă 
despre vieaţa societară din România, dăm în cele 
următoare extrasul din lucrarea d-lui Staicovici, 
pe care îl publică în numărul de pe Ianuarie al 
revistei „Convorbiri literare“. 

Din acest extras ştim că lucrarea aceasta a 
alcătuit pentru întâia oară statistica societăţilor 
pe acţiuni din România. In anul 1906, cu care 
se ocupă lucrarea au fost în România 167 so- 
cietăţi anonime (pe acţii) dispunând de un capital 
de 342 milioane lei şi anume: 





No. Felul Societăților Capital în lei 
61 Bănci Pe 69 milioane 
£ Asigurări . . . . . . 10 n 
3 Credite Financiare. . . 11 
63 Intreprinderi comerciale şi 
industriale. . . . . . 100 b 
36 Petrol şi mine „152 î 


Bănci. — In Bucureşti aveam 16 societăţi 
de credit, cu capitaluri variând între 12 milioane 
şi 45 mii lei. Capitalul tuturor acestor societăţi 
eră de 57.850,000 lei, dispunând de un numărar 
in casă la sfârşitul anului 1906 de 168!/, milioane 
lei, iar beneficiul net realizat de ele a fost de 
12'/, milioane lei. 

In categoria aceasta nu am cuprins loteria 
de stat (capital 3 milioane lei) şi Muntele de 
Pietate (capital un milion lei), cari nu şi-au pu- 
blicat încă bilanţurile. 

În judeţe au funcţionat 45 Societăţi de credit, 
având un capital de li milioane lei, din care: 

2 bănci cu un capital de 1.000,000 lei 


Î. ia a Pa „ 651,000 , 
3 , ne „ 500.000 , 
4 o „ între 4—500,000 ,„ 
4 , Sa > „ 38—400,000 , 
10 , s A » 2—800,000 ,„ 
10 , y 5 „ 1—200,000 , 
10 , „ sub 100,000, 


Numărarul aflat in casa acestor bănci la sfâr- 
şitul anului 1906 eră de 1!/, milion lei şi bene- 
ficiile nete realizate atinsese suma de 1!/, milioane 
lei aproape. 

Toate băncile din ţară, în număr de 61, 
aveau în portofoliul lor efecte comerciale, în va- 
loare de 112 milioane lei, din care valoarea por- 
tofoliului societăţilor de credit din judeţe eră de 
11 milioane lei. 

Asigurări. — Societăţile de asigurare, în 
număr de patru, dispun de un capital de 10 mi- 
lioane lei, având fonduri de garanţie de peste 60 
milioane lei şi beneficii realizate aproape 2 mi- 
lioane lei, în anul de care ne-am ocupat. 

Creditele funciare aveau puse în cireulaţiune 
serisuri în valoare de 485.260,025 lei, din care 
299.768,225 lei serisuri funciare rurale, 159.505,900 
lei scrisuri funciare urbane Bucureşti şi 28.985,900 
lei serisuri funciare urbane lași. 

Datoria proprietarilor eră de 299 milioane 
lei la Creditul rural de 159:/, milioane la Cre- 
ditul urban şi de 26 milioane lei aproape la Cre- 
ditul urban din laşi. 

Capitalul celor trei instituţiuni de credit eră 
de 1i milioane lei aproape, din care 578 mii lei 
în numărar şi 10.422,00U în efecte. Capitalul de 
rezervă se urcă la 28'/, milioane lei din care 
14,700,000 lei în efecte. 

Profitul net obţinut de Creditul rural a fost 
de 450 mii lei şi Creditul urban din Bucureşti a 
realizat un profit net de 593,164 lei. 

Întreprinderile comerciale şi industriale, în 
număr de 63, dispuneau de un capital de peste 
100 milioane lei, iar beneficiile nete ale lor au 
atins 12 milioane lei. 

Aceste întreprinderi se repartizau astfel: 7 
exercitând industria de hârtie şi a tiparului; 10 
având de scop industria şi comerciul de alimen- 
tațiune; 7, industria de transport și iluminat; 7, 
mașini şi metalurgie; 2, sticlărie; 2, bazalt şi 
ciment; 7, industria şi comerciul lemnului; 5, 
industria textilă; 2, produse chimice; 14, între- 
prinderi comerciale diverse. 

Societăţile de petrol, aveau la sfârşitui anului 
1906 un capital de 152:/, milioane lei, iar bene- 
ficiul lor nu au depășit 10 milioane lei. 

Desvoltarea pe care o iau societăţile anonime 
şi numărul lor, care creşte din an în an, dove- 
„deşte îndeajuns progresele pe cari le facem pe 
tărâmul comercial şi industrial. Capitalurile mari 
nu se pot adună decât prin asociaţiune şi ar fi 
-de dorit ca Românii să contribue cât mai mult 
la alcătuirea lor. 

In statistica bilanţurilor ce am început să 
pregătim pentru anul 1907, vom arătă care este 
partea capitalului românesc în capitalurile de peste 
400 milioane lei, cari sunt investite în intreprin- 
derile societăţilor anonime, la inceputul anului 
iîn care am întrat. 


CORESPONDENȚE. 


Știri din Zarand. 

Partea cea mare a satelor noastre în faţa 
legii nouă de şcoale stau încremenite şi aşteaptă 
sfârșitul de obşte al şcoalei românești. Zădarnice 
sunt toate strigătele de Casandra a unor gazete 
ale noastre, cei în locul întâi chemaţi să sară în 
ajutor, preoţii şi consistoarele, se par a-şi fi perdut 
nădejdea. 

lată de ce trebue să arătăm cu mare laudă 
acele sate şi pe fruntaşii lor, cari luptă din pu- 
teri a-şi susţinea şcoala. 

In protopopiatul cel atât de mare al Zaran- 
“dului până acum e tare mic numărul şcoalelor 
ce vor rămâneă tot cu fața lor cea veche româ- 

.nească. 

Intre cele dintâi, e comuna Vaca. Abiă din 
170 familii, dar toţi oameni deştepţi, ştiutori de 
carte cu bărbaţi și femei. In acest sat inflo- 
rește agentura „Asociaţiunii“ cu cea mai cetită 
bibliotecă poporală. Oamenii cu inimă verde ro- 
mânească au fost totdeauna în frunte, la alegeri 
-şi la orice mișcare românească. Prin hărnicia lor, 
a preotului şi învățătorului şi-au făcut zidire de 
şcoală după toate cerinţele, au una din bisericele 
cele mai bineintoemite, cu o avere la 15,000 Cor. 
Fără nici o greutate au hotărit susținerea şcoalei 
şi plătirea învățătorului, după legea cea nouă încă 
“dela 1 Ianuar 1908, 

La stăruințele învățătorului comuna Me- 
steacăn încă a hotărit a-şi ţinea școala. Deşi 
mai mică şi mai săracă, totuș nu vrea să ajungă 
a-i dispune altul în școala sa. Nişte oameni tari 
în credinţa lor aceşti Mestecăneni. Din rândurile 
lor nici solgăbirău, nici notarăş n'a putut zmulge 
“să-i ducă unde a vrut. De aceea pentru alege- 
vile la comitat sunt strămutați la Băița, in al tre- 
ilea notariat. — Cât de departe ar fi ajuns aceşti 
oameni să-i fi învrednicit D-zeu cu altfel de con- 
-ducători. 

Comuna Ţerăţel! abià are 120 familii şi to- 
tuşi nu-şi lasă şcoala. La bunele îndemnuri ale 
preotului, comitet și sinod cu însufleţire a ho- 
tărit a face cele mai mari jertfe numai să nu-şi 
peardă şcoala. Cu atât e mai mare vrednicia ace- 
stor oameni, cu cât comuna lor bisericească e 
una dintre cele mai sărace. A făcut de curând 
pe datorie o frumoasă sală pentru şcoală, abiă 
a plătit datoria şi acum iată-i gata a aduce jertfe 
şi mai mari. Se pregătesc să zidească nouă odăi 
lângă sală. — In satul acesta s'a început o şcoală 
în Dumineci pentru cei fără carte, la care se duc 
şi bătrâni trecuţi de 60 de ani. S'a făcut înce- 
putul bun a unei tovărășii de înmormântare. In 
fiecare Duminecă întră foaia „Libertatea“ în peste 
20 case din Ţerăţel. 








Cei mai cu prindere săteni de pe la noi 
erau odată cei din Herţegani. Sat aşezat pe 3 
văi roditoare, cu mult pomet, mai ales prune, cu 
păduri mari, cu târg in apropiere, Băița, cu multe 
izvoare de câştig, — înainte cu 20 de ani nici 
de numele executorului nu știau, — astăzi aproape 
în fiecare săptămână iese de vinde la licitare câte 
o moşie. Tocmai fiindcă îi ştiau cu bună stare 
cele 4 bănci din apropiere le-au dat împrumuturi 
fără samă. Au urmat şi ani răi, s'au mai stricat 
şi oamenii şi astfel câţi-va scăpătaţi au tras după 
ei în prăpastie pe mulţi din cei vrednici. Zeci 
de moșii sunt astăzi ale băncilor. Şi e un ne- 
spus vaer în satul acesta. Cu toate acestea a fost 
destul glasul sincer a unui tinăr cu carte fiu de 
sătean din Herţegani, pentru a-i încălzi să iee 
hotărîrea nestrămutată de a susţinea şcoala, de 
a face o zidire nouă cu două sale şi de a mai 
aduce un învăţător, — satul fiind peste 400 de 
familii. — Au pus la cale înfiinţarea unui fond 
cultural. 

Mai susţin şcoalele comunele centrale Brad, 
Criştior şi Băiţă. 

Oricât de sărac poporul nostru și astăzi e 
în stare să mai dovedească zisa cronicarului, că: 
„a luptat mai mult pentru limbă decât pentru 
vieaţă“, numai conducătorii să-i fie oameni cu 
inimă caldă şi voinţă tare. 

Lucrarea de răspândire a portului românese 
în Brad şi jur dă roade bune. In 1 Martie a. c. 
s'a dat o petrecere poporală, anume în cinstea 
costumelor, de cărturarii din Brad. Sătenele din 
Brad aproape toate au venit în costume, de ase- 
menea şi mulţi bărbaţi. Sala cea mare dela ho- 
telul „central“ a fost ticsită de jucători dela 3 
după ameazi până la 11 noaptea, jucând și câţiva 
domni mai tineri. A fost şi tombolă. Din venit 
curat s'au plătit 8 costume, din cari 6 s'au îm- 
părţit atunci sara pentru şcolari săraci dela şcoala 
poporală şi cea de repetiţie din Brad. Venitul 
întreg 170 de Cor. spesele la 40 Cor. Nespusă 
mulţămire a sătenilor, că li s'a făcut o petrecere 
atât de aleasă. «Br...» 


Din îndemnurile sufletului. 


De Horia Petra-Petrescu. 


Am avut o zi de bucurie săptămânile tre- 
cute. O sărbătoare sufletească, care e de multe 
ori mai însemnată pentru noi decât sărbătoarea 
stabilită în călindar. Vreau să vă fac părtaşi de 
bucuria aceasta. Nu ştiu dacă îmi va reuși pe 
deplin. 

Citeam o carte despre Germania. A scris-o 
un învăţat francez, cutreierând oraşele și satele 
germane timp de mai multe luni de zile, în nu- 
mele unui mare ziar parizian, „Le Figaro“. Cartea 
a ajuns în timpul din urmă la mai multe ediţii 
şi a fost tradusă şi în nemţește, fiind imparţială 
şi scrisă cu multă pătrundere. Şi am dat de un 
capitol interesant în cartea lui Jules Huret, căci 
așă se chiamă scriitorul cărţii: sacrificiile ger- 
mane private pe altarul culturii germane. lată 
spre pildă un singur oraş, oraşul Frankfurt. Sunt 
290,000 de locuitori, după ultima numerotare. 
Nu-i vorbă orașul este unul din cele mai bogate 
şi are putinţa să dea mai mult pentru binele 
obştesc. Ca fost oraş liber și-a păstrat până 
acum independenţa cu o mândrie meritată. Nici 
când nu a așteptat ajutor din partea statului, 
fruntaşii oraşului au știut totdeauna să sară în 
ajutor cu banul şi cu fapta pentru ridicarea șco- 
lilor, a azilelor de copii, de oameni bătrâni, a 
spitalelor, a muzeelor, a monumentelor publice, 
căci asta au ţinut-o de o datorie sfântă faţă de 
vaza orașului lor. Şcolile au fost sprijinite de ei 
din belşug. Pentru şcolile lor, pentru instrucţia 
publică au dat întrun singur an 4 milioane de 
mărci, Anul trecut, în 1906, au primit muzeele 
şi celelalte instituţii artistice dia Frankfurt șapte 
milioane, zi şapte milioane de mărci, din partea 
oamenilor privaţi. Aproape toate muzeele şi biblio- 





tecile publice sunt întreţinute din fundaţiunile 
oamenilor de bine. Academia de ştiinţe sociale 


„a primit în timp de 5 ani, 3 milioane şi jumă- 


tate de mărci tot pe această cale. 

Fiecare om bogat se simte dator să con- 
tribuie cu dinarul său la binele public. Sunt bo- 
gătani la cari s'a prefăcut în tradiţie ajutorarea 
unor anumite biblioteci şi muzee. Urmașii lor îşi 
țin de o deosebită onoare să întreţină și mai 
departe instituţiile acestea culturale. Se întâmplă 
să se facă și fundaţiuni speciale pentru anumite 
boli, pentru anumite clase sociale. Unul din mi- 
lionari a suferit timp îndelungat de durere de 
dinţi. In curând se ridică o clinică pentru bol- 
navii, cari n'au parale să se îngrijească singuri, 
din venitele lor. 

Și dela boalele trupeşti se gândesc mulţi | 
la boalele sufletului. Se gândesc la mulţămirea 
sufletească, care ne-o aduce o pânză pictată cu 
măiestrie, o marmoră sculpată cu îndemânare 
de artist, o muzică, care te ridică din sferele 
înguste ale traiului zilnic. Astfel se pun bazele 
fundaţiunilor pentru muzee şi pentru sălile de 
concerte. Unul din aceşti oameni aude că e de 
vânzare un tablou celebru. Satisfacţia lui cea 
mai mare e să cumpere tabloul și să-l dăruiască 
muzeului oraşului său. Aşa s'a întâmplat în Frank- 
furt de nenumărate ori, mai pe urmă cu un tablou 
al iui Rembrandt, cumpărat din Viena cu 420,000 
de franci, subscrişi în câteva ceasuri de şase ce- 
tățeni din Frankfurt, cari mau vrut să mai fie 
numiţi cu numele. Așa s'a întâmplat şi cu un 
tablou de Lucas Cranach, cunoscutul pictor al 
reformaţiunii germane — un anonim l-a cum- 
părat cu 125,000 de franci. 

S'ar putea aduce exemple până în pânzele 
albe. Dela Frankfurt am puteă plecă în întreagă 
Germania, cercetând oraş de oraş. Tot acelaş 
spirit de jertfă — dacă se poate numi această 
binefacere o „jertfă“, am află pretutindeni. Da- 
tele statistice ne-ar arătă negru pe alb cât entu- 
ziasm domneşte în rândurile celor mai cu stare 
pentru binele public. Ne-am opri la fiecare pas, 
în fiecare colţişor de stradă, dela tabela come- 
morativă prin care se arată că pe aici a trăit 
cutare și cutare scriitor, componist sau pictor 
sau bărbat de stat, până la căsuliile din păduri, 
pline de grăunţe pentru păsărelele degerate de 
frigul iernii, până la bibliotecile absolut gratuite 
pentru muncitorimea atelierelor, până la galeriile 
de tablouri, cari primesc în fiecare Duminecă mii 
şi mii de oaspeţi primitori a tot ce e bun şi nobil. 

Ce satisfacţie sufletească pentru un om cu 
stare! Există un simţământ mai curat, mai uman ? 
Poate iubirea de neam și de ţară să-i facă 
concurenţă. 

Mă conving şi eu zilnic de acest spirit, care 
domneşte în Germania. In Berlin, în Drezda, în 
Lipsca, unde mă întorc, unde mă uit dau de 
această notă caracteristică. Oamenilor acestora 
li s'a prefăcut obiceiul în sânge. E un lucru de 
sine înţeles, care nu se mai discută. Ai parale, 
ti-a ajutat D-zeu într'o afacere, ai câştigat; ce 
e mai natural decât să-ţi ajute semenii, cari n'au 
avut norocul tău?! 

Nu datorezi şi tu mediului lor dezvoltarea 
ta? N'au fost ei cari te-au ridicat gi ti-au dat 


putinţa — mai mică sau mai mare — să te 
dezvolţi? Nu fac parte din ei părinţii tăi? Și nu 
o să aibă legături viitorimea — urmașii tăi — 


cu ei? Dar, abstrăgând dela folosul, care-l poţi 
trage dintr'o astfel de faptă, nu e frumos faptul 
în sine? 

Numai aşa se poate ridică culturaliceşte un 
neam: dacă cei ce sunt în stare ajutoră artele 
şi ştiinţele și populaţia săracă. Ajutorul statului 
e de multe ori prea slab — ba sunt state unde 
acesta este un dar danaic. Bogaţii, bogaţii cu 
inima omenească, trebue să-și dea mâna cu statul, 
ca laolaltă să se ridice clădirea dorită. 

Mă gândeam la noi. Lu noi nu curg râurile 
de lapte, la noi sunt: 

„ ..„lacrămi, lacrămi multe“... 

Pe oamenii bogaţi îi poţi numără pe de- 
gete. A face o donaţiune însemnează la noi mult 
mai mult, decât a o face în străinătatea bogată. 
(In Frankfurt tot al 269 locuitor e milionar). La 
noi nu sunt castelele medievale, cu bogățiile din 
moşi strămoși. Bogăția noastră o avem ascunsă 
în inimile d-voastre — d-le părinte și d-le învă- 
țător — iar bogăţia aceasta ‘nu se poate dărui 
decât din tată'n fiu, din sânge'n sânge. O mogte- 
nire măreaţă și asta, dar care nu se poate pre- 
face în ban sunător. 

Și fiindcă făceam constatările acestea cetind 
cartea franţuzească, mă cuprinse jalea. Căci nu 
vedeam nici chiar. la puţinii noştri oameni cu 
parale, toată dragostea pentru înaintarea noastră. 

O ştire ma înviorat. Un jude în pensiune, 
loun Russu-Oros din Vidrasău, şi-a dăruit prin 
testament averea „Asociaţiunii* pentru stipendii 
şi ajutoare studențești. Am cetit-o în „Ţara 
noastră“, în numărul prim al anului nou. Averea 
e de 80,000 de coroane, dar are -- de fapt — 
numai atâta valoare? Nu simţiţi cum se ridică 
fiecare cifră şi cum îşi cere un drept de mili- 
oane în ochii noştri? Ce sunt 80,000 de coroane? 
Ce sunt 800,000 ? Ce sunt sumele cele mai mari 
pe lângă dragostea cu care au fost date? 

Pe octogenarul jude în pensiune Joan Russu 
nu-l cunosc, prin Vidrasău n'am fost nici odată, 
n'am primit nici când o rugare să scriu la adresa 
judelui loan Russu — dar o singură faptă vor- 


beşte cât volumele întregi de biografii, ne dă 


desluşiri elocvente, ne deschide ochii să vedem 
şi urechile să auzim. 

Imi închipui, pe judele Joan Russu-Oros ca 
un octogenar cu părul alb, cu privirea sigură, 
cu pasul incă neşovăienic. Omul ăsta nu poate 
să te privească decât numai țântă în faţă, pri- 
virea lui e caldă, după cum i-a fost căldura, care 
i-a dictat testamentul. 

Il văd pe loan Hussu-Oros plimbându-se 
peste câmpuri, dând porunci muncitorilor, mă- 
surând roadele recoltei, închinându-se la icoană 
seara și frământându-se în pat nopțile cum ar 
puteă să-şi ajutore neamul. A văzut el că fără 
ajutorul celor mai cu stare, tinerii noştri nu se 
pot lumină, — că porțile universităţilor le stau 
închise, că traiul le este un chin. Şi şi-a zis plin 
de smerenie şi de dragoste de neam: Să le sar 
într'ajutor. 
| Şi de astfel de oameni avem noi lipsă! 
Unii muncese cu condeiul, alţii cu graiul viu, 
alţii cu pălmile lor, alţii cu munca de funcţionari 
publici. Și toţi trebue să avem o ţântă, mare, 
măreaţă, strălucită înaintarea neamului nostru. Căci 
ce e bucuria unui singuratic — faţă de bucuria 
unui neam, ce e bunăstarea unui singur om, faţă 
de bunăstarea unui neam întreg —- faţă de bună- 
starea materială şi spirituală?! 

Te-a adus la faptul acesta numai dragostea 
aceasta de neam, octogenarule încărunţit în 
cinste? Da. Numai şi numai dorinţa aceasta. Și 
experienţa d-tale va fi contribuit mai mult la 
darul îndeplinit. Ca jude vei fi văzut atâtea, vai 
atâtea din ce are să pătimească consângenii d-tale. 

Unul din cei tineri îţi mulţumeşte. Fii sigur 
— amintirea oamenilor de bine nu va peri din 
inimele noastre. Și vei trăi, căci inimele noastre cer. 

Şi când scriu rândurile astea cred că nu 
vorbesc singur eu, ci vorbesc sute și sute cu mine... 

Lipsca 908 II. 


Scrisori cătră ţărani. 
XXI. 
Bade Şofroane! 

Rău ai făcut că te-ai lăsat înşelat şi-ai is- 
călit vecsălul pentru Dumitru al Salomiei,.. 

Bine, că legea dumnezeiască cere ca s'ajutăm 
pe de-aproapele nostru, da-i vorba că trebue să 
ne uităm cam ce fel de om îi de-aproapele. 


faci. De, știu şi eu... 
al Salomiei nu mai are nimic, nai decât să plă-- 








„PARA NOASTRA“ 


Acuma, iată, un minut de înduioșare, o clipă 
de milă te face să plătești trei sute de zloți pen- 
tru «el. 

Inc'altea dac'ai vedeă că i-ai făcut omului 
vre-un bine, dar, dupăcum spui d-ta, banii ăștia 
n'au făcut altceva, decât i-au prelungit traiul lui 
desfrânat, 

Foarte mulţi oameni şi-au ruinat averile lor, 
stând buni pentru alţii. 

Că uşor poţi cădeă în capcana celuice vrea 
să te bage la năcaz. Te ia cu vorbe dulci, te 
duce de câteva ori la cârcimă, te omenește şi 
cinstește pânăce l-ai scos din năcaz, apoi, dacă-i 
om de nimic celpentru care ai chezăşuit, nici nu 
te mai bagă 'n seamă. 

Şi acuma îmi cei mie sfatul, că ce ai să 
Dacă ai iscălit și Dumitru 


teşti frumușşel cele trei sute, că de nu, judecân- 
du-te, o să dai şi mai mult. Şi asta să-ţi fie apoi 
de învăţătură şi d-tale şi altora. 

Eu cred că în vremea de acum, când cu 
atâta greutate se chivernisește ceva, ar trebui să 
ne gândim mai bine pentru cine punem în pri- 
mejdie acea chiverniseală, dacă nu voim să o 
pierdem din mâni și, decât a pierde dintr'odată 
trei sute de zloți, mai bine dăi aceluia o mică 
sumă împrumut sau chiar cinstește-l cu ea, căci 
zece, douăzeci de zloți la omul cuprins, nu se 
simt aşă de mult ca trei sute. 

Nimic nu-i mai frumos în lume ca mila de 
aproapele, de semenul nostru. Este o virtute cre- 
știnească din cele mai alese îndurarea și compă- 
timirea faţă de cei căzuţi în năcazuri. Dar sub 
forma aceasta s'au întâmplat prea multe celaine, 
astfel că nu mai şti astăzi cu ce măsură să mă- 
suri compătimirea și binefacerea faţă de aproa- 
pele. Asta cred că ve-i vedeà-o din păţania 


d-tale cu Dumitru al Salomiei. 


* 
+ * 


Multe, de tot multe, nenorociri s'au întâm- 
plat în lume din cauza chezășuielii. 

Am cunoscut oameni bogaţi putrezi, cari au 
trebuit să iese din averile lor şi să apuce drumul 
pribegiei, săraci lipiţi, din pricina că au stat buni 
pentru unii și pentru alţii, 

Am cunoscut iarăș oameni, cari, văzându-se 
ruinaţi pe urma bunătăţii lor, n'au putut suferi 
traiul la care au ajuns și, întrun minut de des- 
nădejde, şi-au ridicat firul vieţii lăsând în cea mai 
neagră mizerie o casă întreagă de copii. 

lată, nu de mult, mi-a fost dat să văd, aici 
la oraş un caz de acesta. 

Nu eră pe o vreme între Români om cu 
stare și cu prindere în tot Sibiiul ca domnul X. 

Aveă moșie întinsă, aveă curţi peste curţi, 
și vara cârduri de lucrători îşi găseau de lucru 
la omul acesta: ba la săpat de cucuruz, ba la 
plivit de holdă, la secerat, la coasă, la uscat de 
fân, la cules şi câte alte lucruri pe care le are 
un om cuprins cu avere. 

Toamna înaintea pivnițe. lui se opreau și- 
reaguri de cară cu boloboace de vin, şi ce mai 
vin, ca uleu. 

Și unde se vindeă ceva, omul acesta cu- 
prindeă tot, că aveă și bani şi băncile îi deschiseră 
credite peste credite, că-l vedeau om odată la 
toartă, așă că el nu trebuiă făr' să arvunească 
un lucru și apoi, dacă n'aveă bani din destul, 
ridică dela bancă şi plătea. 

Parcă-l văd acuma cum trecea în trăsura 
lui scumpă, trasă de doi cai pe cari nu sta apa 
de graşi şi frumoși ce erau. 

Eu din întâmplare mă învârteam des prin 
casa bogătanului acesta. De multeori mi-a fost 
dat să stau la masa lui îndestulită cu de toate. 
Ce de prieteni aveă el atunci!... Nu eră seară 
să nu aibă pe cineva la casa lui ca oaspe. 

Şi lucrul acesta a mers așă un cârd de 
vreme. Dar dela un timp băgasem eude seamă, 
că veselia bogătaşului nu mai eră, ca altădată 
deschisă şi dela inimă. Surisul lui se arătă din 

ce în ce tot mai silit, ba, de jmulteori, printre 
dinţi scăpă, fără de veste, câte-un uşor oftat, în- 
fundat par'că în coşul pieptului, apoi tresărind ca şi 
cum o umbră urită i-ar fi trecut pe dinainte, își 
umpleă păharul şi râdeă cu hohot tocmai unde 
nu eră loc de râs. Eu eram atunci tinăr şi 
nu pricepeam ce să petrece în inima acestui om, 
pe care-l credeam de cel mai fericit pe lume. 

Odată am; îndrăznit să-i vorbesc în faţă de- 
spre fericirea ce trebuiă s'o simtă văzându-se în- 
cunjurat de atâtea bunătăţi. 

El mă privi atunci lung şi oarecum trist 
şi-mi zise: Ce crezi tu că averea-i a omului, care 
o are în mână, care se crede stăpân pe ea? Nut 
Averea-i a lui Dumnezeu și omul nu-i altceva 
decât îngrijitorul ei. ,Câtă vreme o grijeşte bine: 
rămâne în slujbă şi o conduce; cum începe ao: 
nebăgă în seamă stăpânul ei i-o ia din mâni și. 
o dă altuia mai vrednic decât el. 

Pe atunci nu pricepeam ce înseamnă vor- 
bele astea, căci tinăr fiind, habar n'aveam de 
tainele vieţii, de greutăţile traiului omenesc. 

Astăzi însă când mă întâlnesc cu fostul bo-- 
gătan și-l văd mergând pe jos, cu capul în pă- 
mânt, astăzi, când prietenii îi ocolesc casa şi caii: 
cei spumoşi duc pe alţii în trăsura aurită, Imi 
dau. foarte bine seama de vorbele ce mi-le-a: 
spus el atunci şi le voiu ţinea de o mare învă- 
ţătură. - 

Da, omul nu-i stăpânul averii pământeşti, 
el e numai grijitorul ei, averea fiind a lui Dum- 
nezeu |... 

De o grijeşti bine El ţi-o sporește mereu, 
cum însă începi a-ţi face de cap,. cum îţi 
pierzi mintea, cum lincepi a-ţiibate joc de ea,, 
stăpânul o trece în alte mâni. 

Aşă s'a întâmplat şi cu acest bogătaș. A. 
văzut el bine că a lucrat rău când s'a băgat în 
prea multe încurcături, a văzut el bine cât rău 
a făcut când într'o întreprindere, zisă bănoasă, 
a chezășuit cu câteva mii de zloți, a văzut că 
vine vremea de plată şi bani nu-s. Şi astfel 
în scurtă vreme i-sa luat din mână toate 
bunătăţile acelea cari îl arătau de cel mai fericit 
om, lăsându-i în inimă numai amintirea lor şi 
credinţa că n'a fost vrednic să ie aibă.! 

Vezi, bade Şotroane, întâmplări de acestea 
sunt foarte multe. 

O greşală, un minut de slăbiciune, e în stare 
să te ducă de râpă. 

D-ta vei trebui să plăteşti cele trei sute de 
zloți şi să mulţămeşti lui Dumnezeu că n'ai che- 
zăşuit pentru mai mult şi că incă tot ai cu ce-ţi 
duce rostul gospodăriei. Să le plătești şi să-ţi fie 
de învăţătură şi d-tale şi altora lesne crezători. 

Că de n'ar fi păţanii de astea n'am prinde 
minte niciodată. Delasântioana. 


Sâmbătă seara. 
„Americanism literar“. 


S'au ridicat două lăncii impotriva — ame- 
ricanismului literar. 

Cică nu e bine, spun aceste două lăncii ascu- 
tite, să se comercializeze talentele, nici să se dea 
zor scriitorilor spre a scrie de dragul — onora- 
rului. Se scrie mult româneşte, în vremea de azi, 
dar se scrie prea în pripă şi aproape numai în 
vederea fabulosului onorar. 

Subsemnatul îndrăzneşte să opună un mic 
scut de lemn, acestor ucigașe lăncii. 

Intâi e un semn îmbucurător, că se poate 
povesti şi în literatura noastră de onorare fabu- 
loase. Cu adevărat, e fabulos să retribuești cu 
cincizeci de franci o nuvelă sau o poezie. La noi, 
mai ales, e chiar extraordinar. Scriitorii anteriori 
erau obicinuiţi să muncească de geaba, sau să 
fie tare încântați, dacă redacţia cutare le trimeteă 
gratuit jurnalul. 3 

Cei cu dare de mână își puteau permite 
acest lux arcadian, dar ce făceau ceialalţi mai 

sărăcuţi, cari munceau zi şi noapte pentru pâne 
şi abia în câte o clipă de repaos luau în mână 
harpa năpădită de colb?... 

Ce să facă? l 

Munciau și iarăşi munciau şi pe urmă mai 
scriiau câte ceva. O lume de idei erà cutropită 
de greul traiului zilnic, şi când totuș câte una 
reuşă să răzbată, ea se ridică mult de asupra 
mormanului fleacurilor de toate zilele. 

Cetitorii aveau un îndoit deliciu cetindu-l 
şi recetindu-l. 

Imaginaţia lor mărginită la lucruri aşa de 
mici (și de rentabile în aceeaş vreme) luă un avânt 
puternic, ei se acăţau de pulpana chinuitului scri- 
itor, ca să-i ridice şi pe ei în zări mai senine, 
mai largi. 

Şi sa decretat ca dogmă literară o teză 
“care nu însemnă altceva decât că suntem un popor, 
care nu ne ştim preţul indeajuns scriitorii. 

Alexandri — spune un critic — nu a putut 
fi aşa poet adânc pentru motivul că a fost prea 
fericit în vieaţă; în schimb Eminescu, care a in- 
durat atâta mizerie, ne uimeşte cu profunditatea 


lui... 
Nu trage nimeni la îndoială influența destul 


de puternică ce mediul o are asupra scriitorilor, 
dar intensitatea ei se poate discutà. Şi mă îndo- 
iesc, că Alexandri ar fi putut să scrie vr'odată 
„Luceafărul“ lui Eminescu, chiar dacă l-ar fi ame- 
nințat „cea mai neagră mizerie“... 

Retribuirea cuviincioasă şi-o reclamă astăzi 
cel din urmă muncitor chiar, 

Singuri scriitorii — elita intelectuală a nea- 
'mului, după cum sunt îiatitulaţi cu multă drep- 
tate — să nu fie retribuiţi şi ei pentru talentul 
şi ostenelele cheltuite pe altarul obştei? 

Ar fi, de sigur, o prea înțeleaptă rânduială 
a firii, ca talentele să se nască deadreptul în 
belşug, ferite de nevoile şi grijile muncii pentru 
pâne. 

Dar dacă te-ai născut sărac? Dar dacă firea 
impulsivă nu te-a ingăduit să-ţi iei şi tu o funcţie 
oarecare, o diplomă? 

Ce faci atunci? 

Serii, așa numai, în momente de inspiraţie, 
fără să-ţi pese dacă vei fi retribuit sau ba. Gândul 
acesta e prea de tot banal, ca să poată atinge 
nivelul avântului tău de favorit al muzelor! Ce 
impoartă, că mai ce să mânânei de seară? Te 
mângăi cu razele de lună, te cufunzi în iluzii, 
iei o halbă de ceva lichid transcedental, și pe 
urmă tragi un pui de somn — pe lauri... 

Toate aceste sunt lucruri foarte frumoase, 
dar de puţin folos pentru bietul scriitor, care 
trebue să mânânce şi el ceva çi trebue să-și mai 
cârpiască, şi ghetele, când e iarnă... 

Pentruce să nu poată fi şi condeiul pâne 
după cum pâne e dalta și penelul și — toporul? 

Și pentruce să nu avem și noi scriitori, 
cari să trăiască după scrisul lor? 

Avem noi scriitori oare? 

Vlahuţă şi Coşbuc sunt funcţionari la nu 
ştiu care minister — muncesc în birou — 
Gherea şi Caragiale au fost hotelieri, Iorga e 
profesor, cutare e dascăl sau e popă... 

Scrisul e dar un fel de ocupaţie laterală; 
iată motivul pentru care cred, că și literatura 
noastră e o literatură... laterală, alăturea de 
aceea a străinilor. 

Ce impoartă că cineva scrie prea mult, că 
nu toate scrierile lui sunt concepute în mo- 
mente de inspiraţie! 

Un mare scriitor străin, întrebat fiind, dacă 
ține la toate scrierile lui pe o formă, a răspuns: 

Eu ţin la lucrările iscălite; aceste le recu- 
nosc de ale mele. Celelalte semnate numai cu 
inițialele |— și scriu la săptămână 3—4 arti- 
cole —- sunt scrise pentru pâne... 

Ceeace nu e umilitor pentru o celebritate 
din străinătate, de ce ar fi umilitor pentru un 
scriitor de ai noştri? 


* X 








Nu e deci decât un simptom îmbucurător, 
că, în sfârşit am ajuns şi noi la o treaptă de 
evoluţie culturală, peste care popoarele culte au 
trecut de mult. 

Ele s'au urcat binişor pe aceasta scară, unde 
gloria şi bunăstarea sunt împrietenite, urmând 
elementarei legi: vrednic e muncitorul de plata sa, 

Acolo se ştie, că izvorul operelor de va- 
loare e talentul şi munca, deci fac tot posibilul, 
ca talentul să poată munci cu cât mai mare în- 
lesnire. 

Incepând cu onorarele mici de zecedouă- 
zeci de franci de articol, talentele se iau la o 
întrecere pe moarte — pe vieaţă. 

Calea e deschisă: gloria şi bunăstarea le 
zimbeşte din amăgitoarele culmi. 

Cei slabi se prăvale înaintă de a ajunge 
culmea, cei mai stăruitori ajung şi ei destul de 
sus, iar puţinii biruitori ating, fericiți, culmea. 

Au început cu zece franci de articol şi în- 
cheie: şirul şi francul. Un record acesta, la care 
noi nu ne vom putea avântă nici după o sută 
de ani. 

Să nu ne îngrijorăm deci, că retribuţiile ar 
fi dezastroase mișcării literare, ci să ne pară bine, 
că am ajuns să indeplinim şi noi un lucru bun, 
care să practică, în proporţii neasămănat mai mari, 
la scriitorii popoarelor cu adevărat culte. 

Să dăm deci Caesarului ce este al lui. 

Și dacă un bărdaş, care muncește cu to- 
porul câştigă la zi 6 coroane; dacă un negustor 
cu 2 clase gimnaziale câştigă de trei ori atâta; 
— să înţelegem că și scriitorului i-se cuvine o 
retribuţie oarecare. 

Aceasta, departe de a-l umili, îi dă posibi- 
litatea de a se îndeletnici mai mult cu scrisul, 
de a ceti de două treiori mai mult ca înainte. 

Seriitorii, cari mor în mizerie, sau cari tră- 
iese în mizerie, ori cât de mari ar fi — şi pot 
să fie cei mai mari chiar — alăturea de lumina 
talentului lor, lasă totdeauna şi o umbră asupra 
poporului, care nu i-a ştiut preţui, şi care n'a 
vrednicit să-i aibă. Al. 


ROMANIA. 


Cronica politică. 

Săptămâna trecută, Camera?s'a ocupat, cu 

proiectul casei rurale care a şi fost votat și ina- 
intat la Senat. 
Este incontestabil că proiectul de lege al Casei 
rurale este menit a îmbunătăţi starea materială 
şi morală a ţăranului român, ajuns până în vre- 
muri de renaştere tot iobag muncii lui. 

La cameră, săptămâna trecută s'a dato mare 
luptă de principii şi discuţiuni în jurul acestei che- 
stiuni mari, cu prilejul proiectului Casei rurale. 

Au fost oratori cum bunăoară d. C. I. Stoi- 
cescu, fost ministru de domeniu, liberal, care a 
susţinut cu vioiciune şi competinţă că legea Casei 
rurale trebue să fie o instituţiune de stat şi nu 
mixtă, adecă şi de stat și particulară. Ca insti- 
tuțiune de stat, spune d. Stoicescu, Casa rurală va 
aveă şi misiunea de a face și educaţiunea eco- 
nomică a ţăranului român, ceeace nici Banca cen- 
trală a băncilor populare şi nici Banca Agricolă 
română — administrată însă de străini în toate 
judeţele, — nu o pot îndeplini. 

D. Em. Culoglu, vorbind la art. 4. spune că 
legea nu trebue să urmărească dividende grase 
ci trebue să fie folositoare tărănimei, în care scop 
banca Casei rurale nu trebue să devie o insti- 
tuţiune pur comercială. Casa rurală trebue să pă- 
răsească rolul de intermediator între ţăran şi 
proprietar, şi să trateze direct pe de o parte cu 
proprietarii cumpărându-le moşiile acelor ce do- 
resc a le vinde, iar pe de alta cu ţăranii înles- 
nindu-le vânzarea pământului cumpărat.’ 

Legea casei rurale, votată de cameră, astăzi 
se găseşte în studiul secţiunilor senatului şi curând 
va veni la ordinea zilei. ` 








Camera s'a ocupat săptămâna aceasta şi cu 
proiectul de lege asupra monopolului cârciumelor 
şi combaterea beţies. 

In Norvegia, Danemarca, Suedia monopolul 
cârciumelor şi instituirea - societăţilor de tempe- 
ranță patronate de stat au adus cele mai bune 
rezultate pentru higiena publică. i 

In Țară proiectul acesta de lege este din 
cele mai salutare şi poate fi trecut între refor- 
mele cele mai bune pentru ridicarea stării ge- 
nerale a ţăranului român. Alcoolismul nu numai 
că abrutisează pe om, tâmpindu-i ceeace el are 
mai scump, inteligenta şi, istoveşte forța lui fi- 
zică, dar o altă mare nenorocire este că aduce 
pe tăran la mizerie neagră, la sapă de lemn, 
deoarece toată economia de peste săptămână 
sau aproape toată munca lui, merge la cârciumă 
spre a umpleă tejgheaua cârciumarului. In Mol- 
dova primejdia este şi mai mare. Străinii cari 
s'au furişat la sate şi au deschis cârciume, ope- 
rează acolo ca in Codrul Vlăsiei. S'a constatat 
in urma anchetelor făcute că mai nu este în Mol- 
dova cârciumă unde să nu se falsifice beuturile 
în special cele spirtuoase, ca rachiul, tuica ete. 
Cârciumarul îl colorează cu vitriol şi alte sub- 
stanţe chimice, de obiceiu în verde sau roşu, dându-i 
la gust o ustureală în gât de un aşa grad încât 
otrava se traduce imediat în ochii, în mintea în 
sufletul şi fizicul nenorocitului cure i-a încăput 
pe mână. 

Și e curios că, până în prezent nu s'a luat 
nici o măsură spre a scăpă pe ţăranul român din 
ghiarele exploatatorilor în special străini, a ace- 
stor lipitori cari au fost tolerate să sugă din 
măduva vigoarei şi sănătăţii fizice şi morale 
a ţărănimii române, sprijinul şi viitorul ţării şi 
neamului nostru. 

Actualmente în tară sunt 15,000 cârciumari. 
Și sunt comune unde se află câte 7—8—10 câr- 
ciume. Aceasta-i colosal. Așa, în judeţul Argeş 
avem 777 şcoli sătești şi 455 cârciume!! lar 
în Bâcău, 239 şcoli şi 668 cârciume. In judeţul 
Gorj, nr. cârciumelor dublează pe acela al şcoa- 
lelor, adecă tot la fie ce şcoală avem câte 2 
cârciume!! 

Cine nu se edifică, nici din cifre, acela este 
dotat cu rea voinţă, rea credinţă și numai rău 
neamului îi dorește. 


* Li ` 

La această prea importantă lege, a luat 
cuvântul după cum era şi firesc dl ministru de 
finanţe Em. Costinescu. 

Cu o înaltă şi documentată competinţă în 
materie dl. Costinescu, combate criticele aduse 
de oratorii opoziţiei, cari s'au incercat a dovedi 
că în ţară nu există alcoolism. 

Acest viţiu, spune dl Em. Costinescu, este 
atât de înrădăcinat în ţară şi în săngele poporului, 
încât contingentul alcoolismului sporeşte pe fie 
ce an, manifestându-se sub toate multiplele forme 
patogene. 

D-l Costinescu spune că poporul nostru, n'a 
avut încă putinţa de a-şi face educația necesară. 
Și de aceea este nevoie de legi, căci și ele pot 
prepara educaţia la noi. Poporul să se deprindă 
cu educaţia ce voim a-i imprima. 

Acest proiect a fost luat în consideraţie 
de cameră. Al. Nicolau, adv. 


Scrisori din București. 


I. Cestiuni teatrale. 
— 24 Februarie 1908. 
In lumea artelor senzaţia zilei este chestiunea 
direcţiei Teatrului Naţional. Se ştie că în fruntea 
acestei instituţiuni stă un om care a făcut să se 
vorbească mult de dânsul: d-l Al. Davila, autorul 
cunoscutei tragedii istorice în versuri „Vlaicu Vodă, 
Numit de trecutul guvern conservator — căci 
aici e obiceiul ca odată cu guvernele să se schimbe 
şi directorii teatrelor, — d-l Davila a rămas și 
sub actualul guvern. Unii spuneau că a fost men- 
ţinut din causa abilităţilor sale în conducere, alţii 
însă afirmă că simpatiile ce le are la Palat, ca 

fiu al merituosului general Darila de pie memorie, 
i-au întărit considerabil situaţia. 

Sigur este însă că d-l Davila e un bun meşter 
în ale teatrului, a trăit mult în lumea actorilor 
prin Paris şi în consecinţă, tot ce pune d-su în 
scenă, iasă curăţel şi publicul rămâne satisfăcut. 
Mai-are şi avantajul, că nu prea sunt alţii cari 
să se fi ocupat mai mult ca d-sa de teatru şi cari 
l-ar puteă înlocui cu succes. 

Dar a făcut o serie de greșeli. Om cu edu- 
caţie franceză, a jucat în toată stagiunea numai 
piese uşoare, traduse din franţuzeşte, cari au 
atras multă lume. In schimb toate literaturile ce- 
lelalte au fost neglijate, de nume ca Schakespeare, 
Ibseu, Sudermann sau de alţi eroi ai scenelor eu- 
ropene nici nu s'a auzit pe aici în timpul din 
urmă, — tot Bernștein și iar Bernştein era stăpân. 
Din literatura românească se mai jucau din când 
în când piesele mai de seamă. 


Aceste greșeli, pe lângă faptul că d-l Davila, 
bazat pe sprijinul său dela Palat, e foarte tantoş 
cu toată lumea, îndeosebi cu scriitorii români şi 
cu ziariștii, l-au făcut nepopular printre aceștia 
și de un timp încoace atacurile împotriva lui se 
tin lanţ. Neapărat, nu toţi câţi îl atacă o fac de 
dragul teatrului. Unii vor să-și răsbune pentru-că 
nu le joacă piesele, alţii pentru-că nu le-a făcut 
alte hatiruri. Adevărul este însă că d-l Davila e 
vinovat şi cu greu își va mai puteă menţine locul 
de diriguitor al teatrelor, oricât s'ar încăpăţină 
să rămână. La Cameră s'a anunţat o interpelare 
împotriva lui şi se prevede că d l Haret va cedâ 
opiniei generale şi va revocă pe funcţionarul său. 


O parte a publicului va zice: păcat de atâta 
încăpăţinare! Talentul d-lui Davila putea fi de 
folos, dacă ar fi ştiut să se validiteze pe o cale 
mai cum se cade. Primind sfaturile bune, date 
de scriitori şi cooperând cu aceștia, ar fi putut 
face bune isprăvuri. F-o. 

* 

Vinerea trecută sa jucat la „Teatrul Na- 
tional“ o nouă piesă romànească, in trei acte, 
Sanda de d-l Al. Florescu. 


Două lucruri se arată în această piesă, luată 
din pătura de sus a societăţii bucureștene. 


Intâi cum o mamă își înstrăinează copila, 
trimiţându-o în mijlocul călugărițelor din Paris 
şi al doilea, cum această mamă, femeie de pe- 
treceri, face pe un tinăr să se sinucidă pentru 
ea, pe când el ar fi fost să fie soţul fetei Sanda. 

Şi de aci se leagă nodul piesei. 

Fata întorcându-se din Paris, află legăturile 
dintre mamă şi ce-l care-i fusese hărăzit ci de 
bărbat, află cum tinărul se omoară când mama 
ti cere despărţirea — şi nemai având ce căută 
în casa părintească, unde se simţeă străină, Sanda 
se întoarce la Paris, să se călugărească, 


Vreti să ştiţi ce s'a făcut mama... Ei da, 
a plâns niţel, a stat pe gânduri văzându-se sin- 
gură, dar s'a răzgândit, şi a trimis după un nou 
curtezan al ei, vestindu-l că „e nenorocită“. 

Așa se încheie piesa, într'un chip cu totul 
neaşteptat, meşteșugit dar cam rece, Și aproape 
întregul act al treilea e așa. 

Dar în schimb, câtă putere dramatică în 
cele două acte dela inceput! Câte situaţii mișcă- 
toare, ce potop de vorbe calde, frumoase şi la 
locul lor, câte biciuiri la adresa alesului public 
care umplea sala! 

Că multe satirizări erau din cele ieftine, 
cetite şi răscetite în rubricele glumeţe sau im- 
presioniste de prin ziare, — e drept. Că repor- 
teri obraznici şi de duh ca cel care face pe mo- 
ralistul în „Sanda“, nu prea se găsesc prin Bu- 
curești, e iarăşi drept. 

Dar, foarte bine că s'a spus și-de pe scena 
teatrului că „autorii români nu sunt încurajați“ 
că „doamnele noastre își închipuie că Eminescu 
e numai o firmă de tipografie“, că „societatea 
înaltă vorbește numai franţuzește“* şi "multe alte 
constatări pe care, desigur, nu le prea făcuseră, 
nici cetiseră, cei din sală. 


Sanda s'a jucat întâia oară, în faţa celui 
mai ales publice din București, căci reprezentaţia 
se dădeă în folosul leagănului „Sf. Ecaterina“ al 
doamnelor române. Şi principii moștenitori au 
luat parte la dânsa. 

Să sperăm că „Sanda: va ţineă multă vreme 
afişul, fiindcă e una dintre bunele lucrări dra- 
matice românești. D. V. 

Dar Asociaţiunii. Un harnic tăran frunţaș 
Ioan Ionaşcu Belciu din comuna Sebeşul de sus 
a dăruit zilele trecute „Asociaţiunii“ suma in- 
semnată de cor. 2000, dorind să-i râmână nu- 
mele între oamenii cari au dat mână de ajutor 
înaintării neamului. E cu atât mai preţios acest 
dar, cu cât vine dela un ţăran a cărui chibzuinţă 
a putut pătrunde însemnătatea acestui așezământ. 

Discursul părintelui Lucaciu. În ședinta de 
Luni a parlamentului şi-a pronunţat discursul de 
patru oare şi jumătate părintele Lucaciu combă- 
tând cu energie proiectul de revizuire. A arătat 
cu multe dovezi nedreptâțirea neamurilor din 
patrie şi a stăruit asupra necesităţii de-a da ţării 
mai întâi votul universal. Discursul părintelui 
Lucaciu a fost ascultat cu cunoscuta nervozitate 
din partea radicalilor unguri. De altfel întreagă 
presa maghiară recunoaşte frumoasele calităţi 
ale eminentului nostru orator. 

o 


Altul la rând. Zilele aceste va întra în în- 
chisoare dl Dr. D.. Lascu, din Oradea-mare, ju- 
decat la 6 luni şi o însemnată sumă de bani 
pentru publicarea. unui articol în „Tribuna“, Ii 
dorim deplină vigoare pentru a puteă suportă 
osânda simpaticul luptător. In Bihorul părăginit 
e mare lipsă de oameni ca Dr. Lascu. 

o 


Steag nou. Inzadar se mângăiă presa ma- 
ghiară care înoată în apele coaliţiei, că ministrii 
cabinetului Fejérváry au fost măturaţi de opro- 
briul public al cetăţenilor patrioţi. Inzadar sunt 
toate acestea eufemisme și dulci minciuni. Toţi 
acei „trădători de patrie“ se afirmă din nou, 
ridică steagul și după cum se va vedeă ei au încă 
puternice rădăcini în conștiința publică. Zilele 
trecute a pornit războiul fostul ministru de interne 
Kristofiy care întrun foarte luminos discurs a 
desfășurat întreagă situaţia tragi-comică a politicei 
actuale maghiare. A arătat cum acești titani ai 
vorbelor imbată opinia publică cu „postulate na- 
tionale“ pe când în faptă nu servesc decât in- 
terese de clasă şi sunt reprezentanţii celui mai 
negru reacţionarism, A arătat lămurit toate co- 
dirile acestui guvern în chestia votului universal 
şi toată zădărnicia svârcolirilor împotriva Austriei 
şi a naționalităților din ţară. Acest discurs pătruns 
de un avântat spirit de progres și de-o înţelegere 
a trebuințelor ţării dovedeşte pe lângă un incon- 
testabil talent şi probabilitatea că mult hulitul „tră- 
dător de patrie* va avea incă un rol important 
în vieaţa politică din viitor, 

O 

In chestia școalelor dela Făgăraș aflăm că 
însaşi comisiunea administrativă a acestui comitat 
ar fi revocat ordinul nenorocit cu care ne ocupăm 
și în acest număr al revistei noastre. Aşteptăm 
desfăşurarea grabnică a lucrurilor şi suntem cam 
dureros atinși că nu desluşim un ecou mai pu- 
ternic de protestare din greu incercata tară a. 
Oltului. 

o 

Un caz trist. E vorba de jalnica derută a 
profesorului Dr. Regman-Păunaş. In numerii tre-- 
cuţi am însemnat și noi spiritul de reclamă cam 
vulgară de care e impintenat tinărul învăţat dela 
Caransebeş. Am făcut acea notă fiindcă ne jigneă 
oare-cum intreg modul de procedare cu care se 
incepea cariera publică a unui om în zilele noa- 
stre. Şi ne-am socotit datori să semnalăm ca o 
apariție ciudată ivirea unor moravuri cu totul 
străine la noi. De atunci s'a cam agravat afa- 
cerea. D-l Iorga în „Tribuna și „Neamul ro- 
mânesc“ a dovedit că conferințele d-lui Regman 
sunt plagiate. Dovada d-lui Iorga e strivitoare. 
Din parte-ne aducem şi noi un exemplu pentru 
felul de-a scrie a tinărului profesor. 

In articolul nostru prim din „Țara noastră“ 
Nr. 1, scriam, între altele: „Ce să mai spunem 
despre ţăranii noştri? Ei bieţii işi tânjese traiul 
de pe-o zi pe alta... întreagă vieata lor se pe-- 
trece într'o nesfârşilă nedumerire. In toată tra- 
gedia asta mare de strivire îndelungă, ei rămân 
cu ochii închişi. Trăiesc şi se trudesc şi mor pri- 
mind toate loviturile ca venind de undeva de sus 
din ursita unei zodii rel“ etc. 

Cu două luni mai târziu d-l Păunaş răspun- 
zând învățătorului Iosif, scrie în Nr. 20 al „Tel. 
Rom.“ astfel: „,...cea mai mare parte a nea- 
mului nostru, fărănimea îşi tângeşte traiul amărit 
într'o nesfăârşită nedumerire trăieşte, se trudeşte cu 
ochii — închişi primind toate loviturile ca venind 
de undeva de sus din ursita unei zodii rele“. 


Ce va să zică asta? Un nou plagiat. D-l 
Regman e în stare să înțeleagă ce are să su- 
poarte cineva pe urma unui astfel de păcat. In 
societatea oamenilor bine crescuţi astfel de lu- 
cruri nu se ocupă. Îi dorim pe viitor să pără- 
sească aceste moravuri. Numai dedicându-se unei 
munci sericase, care nu are trebuință de nici o 
lărmuire, poate ajunge un element util în acel 
mediu jignitor de stricat cum pare a fi Caran- 


sebeşul zilelor noastre, 
O 


Disolvarea camerei. Ministrul de interne 


Andrăssyi a lansat această veste zilele trecute. 
O bază reală deosebită nu are această ameninţare. 

Banca de asigurare 

<- din Sibiiu > 

întemeiată la anul 1868 

în. Sibiiu, str. Cisnadiei DTr. 5 (edificiile proprii). 
Fonduri de întemeiare și de rezervă 2.120,131.9I cor. 
asigurează în cele mai avantagioase condiţii: 
contra pericolului de incendiu și exploziune, 
edificii de orice fel, mărfuri, mobile, vite, producte economice etc. 
DEE asupra vieţii -æo 


în toate combinaţiile: capitale pentru cazul morţii, asigurări de zestre, de copii, de studii, 
rente pe vieaţă etc. 








Asigurări pe spese de înmormântare cu solvirea imediată a capitalului scadent la decedare. 


94.975.294:— coroane. 


Dela întemeiare s'au solvit: 
pentru despăgubiri de incendii 4,295.120.15 coroane, 
pentru capitale asigurate pe viaţă  3.760,810.21 coroane. 














Capitale asigurate asupra vieţii: 
9.293,195:— coroane. 

Oferte şi orice informaţiuni se pot luă dela: Direcțiune în Sibiiu, str. Cisnădiei Nr. 6, 
stagiu I, curtea I, şi la agenturile principale din Arad, Braşov, Cluj şi Bistriţa, cum şi 


dela subagenţii din toate comunele mai mari. 


$ Asigurări poporale fără cercetare medicală. 
; Valori asigurate contra incendiului 

Tiparul tipografiei Arhidiecezane în Sibiiu.. 

